CELEX: C2004/251/18
Language: et
Date: 2004-10-09 00:00:00
Title: Kohtuasi C-355/04 P: Apellatsioonkaebus, mille esitasid Association SEGI, A. Zubimendi Izaga, A. Galarraga 17. augustil 2004 Euroopa Ühenduste Esimese Astme Kohtu (teine koda) 7. juuni 2004. aasta määruse peale kohtuasjas T-338/02: Association SEGI, A. Zubimendi Izaga, A. Galarraga versus Euroopa Liidu Nõukogu, keda toetasid Hispaania Kuningriik ja Ühendatud Kuningriik

9.10.2004   
            
            
               ET
            
            
               Euroopa Liidu Teataja
            
            
               C 251/10
            
         Apellatsioonkaebus, mille esitasid Association SEGI, A. Zubimendi Izaga, A. Galarraga 17. augustil 2004 Euroopa Ühenduste Esimese Astme Kohtu (teine koda) 7. juuni 2004. aasta määruse peale kohtuasjas T-338/02: Association SEGI, A. Zubimendi Izaga, A. Galarraga versus Euroopa Liidu Nõukogu, keda toetasid Hispaania Kuningriik ja Ühendatud Kuningriik
   (Kohtuasi C-355/04 P)
   (2004/C 251/18)
   Association SEGI, A. Zubimendi Izaga, A. Galarraga esitasid 17. augustil 2004 Euroopa Ühenduste Kohtusse apellatsioonkaebuse Euroopa Ühenduste Esimese Astme Kohtu (teine koda) 7. juuni 2004. aasta määruse peale kohtuasjas T-338/02: Association SEGI, A. Zubimendi Izaga, A. Galarraga versus Euroopa Liidu Nõukogu, keda toetasid Hispaania Kuningriik ja Ühendatud Kuningriik.
   Association SEGI, A. Zubimendi Izaga ja A. Galarraga paluvad Euroopa Kohtul:
   
               1)
            
            
               lugeda käesolev apellatsioonkaebus põhjendatuks ning tühistada vaidlustatud määrus;
            
         
               2)
            
            
               vastavalt Euroopa Kohtu põhikirja käsitleva protokolli artiklile 61, teha ise käesolevas vaidluses lõplik otsus ning rahuldada hagejate poolt esimeses astmes esitatud nõuded, nimelt kohustada nõukogu maksma Association SEGI'le 1 000 000 euro suurune hüvitis, ning Araitz ZUBIMENDI IZAGA'le ja Aritza GALARRAGA'le kummalegi 100 000 euro suurune hüvitis. Nimetatud summadele lisandub viivis aastamääraga 4,5 %, mida arvutatakse kohtuotsuse tegemise kuupäevast kuni hüvitise täieliku äramaksmiseni. Nõukogu enda ning hagejate kohtukulud jätta nõukogu kanda.
            
         Õiguslikud alused ja peamised argumendid
   Õiguslikud alused ja peamised argumendid on samad mis kohtuasjas C-354/04 P.